Wang Xuehan. Wang Xuehan (xitoycha: 王雪涵; talaffuzi: "Van Xuehan;" 1998-yil 1-iyunda tugʻilgan) — Xitoy vakili sifatida juftlikda musobaqalarida qatnashuvchi figurali uchuvchi. Sherigi Wang Lei bilan birga uch marta Gran-pri musobaqalarida bronza medali sovrindori (2014 Trophee Eric Bompard, 2014 Cup of China va 2016 NHK Trophy) va 2016-yil Xitoy milliy chempioni boʻlgan. Shaxsiy hayoti. Wang 1998-yil 1-iyunda Pekinda tugʻilgan. Onasi ingliz tilidan dars beradi. Faoliyati. Wang bilan. Wang konkida uchishni 2005-yilda savdo markazidagi maydonchada boshlagan. U Wang Lei bilan 2012-yilda boshlab juftlik hosil qilgan. Bu juftlik 2013-yilgi Xitoy chempionatida ishtirok etib, bronza medalini qoʻlga kiritgan. Gran-prida debyut qilgan Wang juftligi 2013 Cup of China musobaqasida toʻrtinchi oʻrinni egallagan. Juftlik 2014-yilgi Xitoy chempionatida musobaqalashib, toʻrtinchi oʻrindan joy olgan Wang juftligi keyingi mavsumda Gran-prining ikkala musobaqasida (2014 Cup of China va 2014 Trophee Eric Bompard) bronza medaliga sazovor boʻlgan. JUftlik 2015-yilgi Xitoy chempionatida kumush medalni qoʻlga kiritgan. Juftlik 2015 2016-yilgi mavsumda 2015 Skate America musobaqasida beshinchi va 2015 Cup of China turnirida toʻrtinchi oʻrinni egallagan. Ular birinchi Xalqaro konkida uchish ittifoqining Bostonda boʻlib oʻtadigan 2016-yilgi Jahon chempionatida ishtirok etish uchun tanlangan. Chempionatda qatnashgan bu juftlik qisqa dasturda 15, erkin dastur boʻyicha 14-oʻrinni egallab, umumiy natija bilan jamoalar orasida 15-oʻrindan joy olgan. 2020-yil sentabr oyida Wang Xuehan va Wang Lei juftlik hamkorligi tugatilgani eʼlon qilindi. Natijalari. "GP: Gran-pri"